cyanic-selkie/wikianc huggingface dataset:
Sveits’ herrelandslag i fotball
VM på 1950-tallet
Neste VM trengte ikke Sveits å kvalifisere seg til, da de var verter. Det ble et målrikt mesterskap. Hjemmelaget ble trukket sammen med England, Italia og Belgia. I motsetning til forrige VM, gikk de to beste videre. I VM i 1954 ble gruppene delt inn i to seedede og to useedede lag. De to som var i samme gruppe møttes ikke. Sveits bel regnet som useedet, og skulle spille mot de seedede lagene England og Italia, men ikke mot useedede Belgia. Sveits begynte med å slå Italia 2-1, før de tapte 0-2 for England. Italia slo Belgia, og dermed måtte det omkamp til mellom Italia og Sveits for å avgjøre hvem som var best. Sveits vant omkampen med 4-1.
I kvartfinalen møtte Sveits Østerrike til den (per 2016) mest målrike kampen i VM-sluttspillets historie. Sveits tok ledelsen 3-0, Østerrike snudde til 5-3 før Sveits reduserte til 5-4 før pause. Etter pause gikk Østerrike opp i 6-4 før det ble 6-5 og så 7-5.
2004 og utover
Under EM-2004 ble den sveitsiske spilleren Johan Vonlanthen den yngst spilleren noensinne til å score i ett EM-sluttspill. Han slo dermed Wayne Rooney sinn rekord som ble satt kun fire dager tidligere. Vonlanthen var tre måneder yngre enn Rooney når han scoret. I dette mesterskapet ble Sveits slått ut allerede i gruppespillet etter å ha spilt 0-0 mot Kroatia og 3-0 tap mot England og 3-1 tap mot Frankrike.
Sveits har vært med i tre EM-sluttspill, og arrangerte sammen med Østerrike EM i fotball 2008. I EM-2008 røyk Sveits ut i gruppespillet etter å ha tapt 1-0 mot Tsjekkia og 2-1 mot Tyrkia. De hadde dermed røket ut allerede før den siste kampen i gruppespillet mot Portugal. Den siste kampen vant de 2-0 etter to scoringer av Hakan Yakin, som forøvrig scoret alle målene til Sveits i det mesterskapet.
Nåværende tropp
Oppdatert 6. desember 2022. Sveits' tropp til VM i fotball 2022 i Qatar fra 20. november 2022 til 18. desember 2022.
Andre spillere
Spillere som har vært med i landslagstroppen de siste 12 månedene.
The Mysteries of Myra
The Mysteries of Myra er en amerikansk stumfilm-føljetong fra 1916, regissert av Theodore W. Wharton og Leopold D. Wharton. Serien består av 15 episoder hvorav de fleste er antatt tapt.
Handling
Myra Maynard blir plaget av en lang rekke metafysiske angrep fra den korrupte Black Order, en hemmelig organisasjon som bruker magi, forbannelser og alle overnaturlige midler for å oppnå deres mål.
Æthelheard
Etymologi
Navneleddet æthel er dannet av gammelengelske æthel, «edel». Den norrøne formen av leddet var aðal. Navneleddet heard har opprinnelse i germanske *harðu, «hard». Den norrøne formen av navneleddet er harðr.
Adalhard og Athalhart var gammelhøytyske former av navnet. Andre relaterte navn er svenske Adelhard og Adelhart, nedertyske Alert, Allert, Aldert, Edelhard, Edelhardt og Edelhart, og nordiske Ellert.
Utbredelse
Æthelheard var et populært mannsnavn i England fra 600-tallet til 800-tallet.
Navnet er i dag i brukt på Island i formen Ellert.
Kjente personer med navnet
Personene i listen er ordnet kronologisk etter fødselsår.
Grundtvigianismen
Grundtvigianismen er en kirkelig retning og folkelig kulturbevegelse som oppstod i Danmark på 1800-tallet basert på tankene til Nikolai Frederik Severin Grundtvig. De mest kjente norske grundtvigianerne var Wilhelm Andreas Wexels, Ole Vig, Herman Anker og Olaus Arvesen.
I Norge ble grundtvigianismen først og fremst en pedagogisk retning, grunnlaget for folkehøyskolene. Noregs Ungdomslag var også sterkt inspirert av grundtvigianismen. Viktige elementer var det levende ordet i form av forelesninger, morsmål (nynorsk) og fedrelandskjærlighet og en frilynt kristendom.
Eugenius Sophus Ernst Heltzen
Eugenius Sophus Ernst Heltzen (født 2. desember 1818 i København, død 7. november 1898 i Odense) var en dansk embedsmann, statsråd, godseier og kammerherre.
Bakgrunn
Heltzen var utdannet jurist fra Københavns Universitet i 1840. I 1842 ble Heltzen protokollsekretær i Højesteret, fra 1846 til 1847 auskultant i Rentekammeret og stiftamtmann i Aalborg, fra 1848 sekretær hos innenriksministeren og i 1850 amtmann over Aabenraa, Als og Ærø Amt.
Politisk karriere
I 1856 ble Heltzen valgt til medlem av Riksrådet hvor han sluttet seg til det konservative Helstadspartiet.
Heltzen var justis- og kultusminister 11. juli 1864 – 30. mars 1865 i Regjeringen Bluhme II.
Heltzen var sønn av oberst kammerherre Christian Ludvig Gustav von Heltzen og Marie Elisabeth, f. baronesse Knuth av Conradsborg (1789 – 1865); datter av lensbaron Adam Christopher Knuth av Conradsborg og Juliane Maria f. baronesse Brockdorff av Scheelenborg. Heltzen eide de adelige godsene Søgård og Aartoft i Lundtoft Herred (Syd-Jylland), og herregården Landkilde ved Odense. Heltzen var gift med Cathrine Elisabeth von Stemann (1830–1923), datter av stiftamtmann Christian Ludvig von Stemann (1791–1857). Heltzen var fetter til den norske statsministeren i Stockholm (1841 – 1858) Frederik Gottschalk Heltzen Due, fetter til den norske «statsforfatter» og statsrevisor Peder Krabbe Gaarder, nevø av den norske Stortingsmann Paul Frederik Michael Heltzen og grand-nevø av førstestatsråd (statsminister) og finansminister i Norge 1814 general Frederik Gottschalk von Haxthausen.
Familie
Heltzen og hustru hadde følgende barn:
Sant Ravidas Nagar (distrikt)
Sant Ravidas Nagar (hindi: संत रविदास नगर ज़िला ) er et distrikt i den indiske delstaten Uttar Pradesh. Distriktets hovedstad er Gyanpur.
Demografi
Ved folketellingen i 2011 var det 1,554,203 innbyggere i distriktet, mot 1,353,705 i 2001. Den urbane befolkningen utgjør 14,73 % av befolkningen.
Barn i alderen 0 til 6 år utgjorde 15,70 % i 2011 mot 20,21 % i 2001. Antallet jenter i den alderen per tusen gutter er 916 i 2011.
Magas
Magas (russisk: Мага́с) er hovedstaden i Republikken Ingusjetia i Russland. Den ligger rundt 1500 km sørøst for Moskva. Innbyggertallet var 2 505 ved folketellingen i 2010 (folketelling 2002: 275 innb.), og Magas er med det den minste hovedstaden i et av Russlands føderasjonssubjekter.
Byen ble grunnlagt i 1995, og erstattet Nazran som hovedstad i republikken i 2002, men ennå i 2005 hadde den ikke mer enn 301 innbyggere.
I 1995 grunnla derfor president Ruslan Ausjev den nye byen Magas bare noen få kilometer sør for Nazran, og oppkalte den etter middelalderbyen Maghas. Den nye byen var ment å tjene kun administrative formål. Presidentpalasset og regjeringsbygningen ble bygget i en rik orientalsk stil, og et forretningsdistrikt er under bygging. Byen er beregnet å huse rundt 30 000 innbyggere i fremtiden.
Prima Vera uten en rød tråd
Prima Vera uten en rød tråd er et norsk underholdningsprogram av og med den norske gruppa Prima Vera. Den ble utgitt på video av Mayco i 1981 og var forøvrig det første norsk underholdningsprogrammet som ble produsert og lansert direkte på video i Norge. Ved siden av de tre medlemmene i Prima Vera, medvirker også Øivind Blunck i flere av innslagene.
Videoprogrammet ble lansert i november 1981 og varer i 45 min. Innholdet har en potpurri-aktig form og består i grove trekk av diverse sketsjer og musikkvideoer med gruppa, alt i en humoristisk setting. Sketsjene har hentet mye inspirasjon fra britisk humor, særlig Monty Python. De musikalske innslagene innbefatter sanger som «Skokiian», «Naboen», «Ra-ta-ta» og «Svake mennesker» - alle fra albumet Den 5te, som var deres nyeste.
Daniel Morelon
Daniel Morelon (født 24. juli 1944), fransk syklist som deltok i de olympiske leker 1964 i Tokyo, 1968 i Mexico by, 1972 i München og 1976 i Montréal.
Morelon ble olympisk mester i banesykling to ganger under Sommer-OL 1968 i Mexico. Han vant 1 km sprint for menn foran italienske Giordano Turrini og Pierre Trentin fra Frankrike. Sammen med Pierre Trentin vant han 2 km tandem.
Fire år senere, under sommer-OL 1972 i München vant han sin andre olympiske gullmedalje på 1 km sprint for menn. Morelon har blitt verdensmester i banesykling åtte ganger, sju i sprint 1966, 1967, 1969, 1970, 1971, 1973 og 1975. I 1966 også i tandem sammen med Pierre Trentin.
Peppers spøkelse
Peppers spøkelse (engelsk Pepper's ghost) er en illusjonsteknikk som brukes i teater, fornøyelsesparker, museum, tv-produksjoner og konserter. Den er oppkalt etter den engelske forskeren John Henry Pepper (1821-1900), som gjorde effekten populær i en demonstrasjon i 1862. Eksempler på illusjonen er «Girl-to-Gorilla» trikset, som man fant i gamle karneval sideshows og opptreden til «Ghosts» på Haunted Mansion og «Blue Fairy» i Pinocchio's Daring Journey på Disneyland i California. Autocue er en moderne vri på Peppers spøkelse. Teknikken ble brukt av Digital Domain for å virtuelt gjenskape Tupac Shakur på scenen med Dr. Dre og Snoop Dogg under Coachella Music and Arts Festival og Michael Jackson på Billboard Music Awards i 2014.
Kateryna Serdjuk
Kateryna Volodymyrivna Serdjuk (født 16. september 1989) er en ukrainsk langrennsløper. Hun representerte landet sitt under Vinter-OL 2014 i Sotsji, der hennes beste resultat var nummer 45 på sprinten.
Den Hellige Ånds orden
Den Hellige Ånds orden (fransk: Ordre du Saint-Esprit eller Ordre des Chevaliers du Saint-Esprit) er en fransk ridderorden innstiftet i desember 1578 av kong Henrik III. Ordenen hadde én klasse og rangerte foran Sankt Mikaels orden. Frankrikes konge var ordensherre og stormester for ordenen. Den ble i 1791 avskaffet som en følge av den franske revolusjon, gjeninnført etter at monarkiet ble gjenopprettet i 1814 og på nytt avskaffet som offisiell fransk orden i 1830. Ordenen har senere vært en dynastisk orden innen den legitimistiske linjen av franske tronpretendenter.
Bakgrunn og utvikling
Den Hellige Ånds orden ble innstiftet som et supplement til den eldre Sankt Mikaels orden, innstiftet i 1469. Under religionskrigene i Frankrike ble Sankt Mikaels orden benyttet som et middel for kongen til å knytte viktige menn nærmere til seg og antallet ordensmedlemmer steg betraktelig. Dermed var ordenen ikke lenger så eksklusiv som tidligere og dens anseelse avtok. Det ble bestemt at Den Hellige Ånds orden skulle rangere foran Sankt Mikaels orden og ha et begrenset medlemskap på maksimalt 100 ordinære riddere.
Ordenens navn knyttes til at kong Henrik III ved pinsetider i 1573 ble konge av Polen og storfyrste av Litauen. Han arvet Frankrikes trone pinsen 1574.
Ordenen holdt til i Église des Grands Augustins i Paris. Den hadde 31. desember, 1. og 2. januar, kyndelsmesse og pinsedag som høytidsdager.
Nasjonalforsamlingen opphevet i 1791 de franske ridderordener. Ordensinsignier ble innlevert og mange av ordenstegnene for Den Hellige Ånds orden gikk tapt. Tildeling fortsatte imidlertid under Ludvig XVIII i eksil. Etter at han monarkiet i Frankrike ble restaurert i 1814 og Ludvig XVIII kom på tronen, ble ordenen igjen offisielt utdelt. Kravet om adelskap for riddere ble oppgitt, likeså at ordensmedlemskap var forbeholdt katolikker. I 1825 ble det laget nye ordenstegn til erstatning for de som gikk tapt under revolusjonen.
Den Hellige Ånds orden ble igjen avskaffet som offisiell fransk orden etter julirevolusjonen i 1830, da den eldre linje av huset Bourbon ble avsatt. Ordenen ble etter dette en dynastisk orden. Etter hvert ble karlistkongene ordensherrer. I dag er Louis Alphonse de Bourbon ordensherre og stormester av Den Hellige Ånds orden.
Inndeling
Den Hellige Ånds orden var inndelt i tre medlemsklasser:
Insignier
Ordenstegnet for Den Hellige Ånds orden er et grønnemaljert malteserkors med hvitemaljerte kanter og gullkuler i spissene. I vinklene mellom korsarmene er det plassert heraldiske liljer, det kongelige franske våpenmerke. En due, symbolet for Den Hellige Ånd, er plassert over korsmidten. Duen er nedvendt og har utslåtte vinger. Den er hvit av farge.
Orden hadde en ordensstjerne og et ordenskjede der ordenstegnet inngikk. Ordenskjedet besto først av greske bokstaver og heraldiske liljer, men ble av Henrik IV i 1597 endret til troféer, Henrik IIIs monogram og heraldiske liljer, alle omgitt av flammer. Ordensstjernen hadde ordenstegnet som motiv og var først brodert, men ble på 1800-tallet gjort i metall.
Ordensbåndet var lyst blått. Ridderen ble etter dette kalt cordon bleu, et uttrykk som først i 1814 ble benyttet om de fremste utøvere av kokekunsten. Det blå ordensbåndet ble senere innført i en rekke andre, fornemme ridderordener i andre europeiske land.
Tildeling
Det var satt strenge krav til utnevnelse til ordenen. Riddere av Den Hellige Ånds orden måtte være katolikker og kunne bevise adelskap i fire generasjoner. For å kunne utnevnes til ridder måtte en fransk adelsmann være minst 35 år. Prinser av blodet og utenlandske riddere ble regnet som ekstra medlemmer av ordenen, og talte ikke med i begrensningene på medlemstall. Sønner av kongen, dauphinen og dauphinens eldste sønn mottok ordenskjede ved dåpen, men ble innsatt som ordensriddere først etter sin første kommunion. Den nedre aldersgrense for prinser av blodet var 15 år og for utenlandske medlemmer 25 år. I tillegg til ordinære riddere hadde ordenen et antall klerikale kommandører og fire embetskommandører.
Riddere av Den Hellige Ånds orden ble samtidig utnevnt til riddere av Sankt Mikaels orden. Et ordensmedlem av Den Hellige Ånds orden var derfor kjent som ridder av kongens ordener, chevalier des Ordres du Roi (i motsetning til den som kun var ridder av Sankt Mikaels orden, som ble omtalt som ridder av kongens orden, chevalier de l'Ordre du Roi).
Antallet medlemmer var før revolusjonen i 1789 totalt 87 riddere, ni kirkelige kommandører og fire embetskommandører. I sitt eksil tildelte Ludvig XVIII ordenen også til ikke-katolikker. Den første slike tildeling fant sted i 1800 da tsar Paul I av Russland mottok ordenen. Etter at monarkiet ble gjeninnført i 1814 ble ordenen tildelt ledende militære som hadde nedkjempet Napoléon.
Alexander Rybak
Alexander Rybak (russisk: Александр Игоревич Рыбак – Aleksándr Ígorevitsj Rybák; belarusisk: Аляксанд(а)р Ігаравіч Рыбак – Aljaksánd(a)r Íharavitsj Rybák; født 13. mai 1986 i Minsk i Den belarusiske SSR i det daværende Sovjetunionen) er en norsk-belarusisk låtskriver, sanger, fiolinist, skuespiller og forfatter. Han er oppvokst på Nesodden utenfor Oslo.
Lin Yue
Lin Yue (født 24. juli 1991 i Chaozhou i provinsen Guangdong i Folkerepublikken Kina) er en kinesisk stuper, som spesialiserer seg i tårnstup 10 meter. Han representerte Kina under Sommer-OL 2008, der han ble olympisk mester.
Elián González-saken
Elián González-saken (født 6. desember 1993 på Cuba) er en hendelse som startet med en liten cubansk gutt som ble funnet flytende på en bilring utenfor Floridas kyst i 1999. Gutten hadde rømt fra Cuba sammen med sin mor, men moren og de andre i følget hadde druknet i løpet av ferden. Gutten ble oppdaget av noen fiskere og senere tatt hånd om av slektninger i det eksil-kubanske miljøet i Miami. Deretter ble det strid om gutten skulle forbli i USA eller sendes tilbake til sin far på Cuba. Hele saken førte til en krangel mellom cubanske myndigheter og USA, og etterhvert utviklet det hele seg til en storpolitisk affære mellom de to landene. Det endte med at gutten ble tilbakeført til sin far på Cuba.
Lin Yue
Han tok gull under Sommer-OL 2016.
Alexander Rybak
Bakgrunn
Alexander Rybak er sønn av Natalia Valentinovna Rybak (født 1959), som spiller piano, og Igor Alexandrovitsj Rybak (født 1954), som spiller fiolin. Familien bodde i Den belarusiske SSR frem til Alexander var fire år, da familien flyttet til Nesodden i Akershus. Etternavnet har sitt opphav fra den belarusiske og russiske yrkestittelen рыбак (rybák) – «fisker», som er avledet fra рыба (rýba) – «fisk».
Dehong Nongling-demningen
Dehong Nongling-demningen er en demning med vannkraftverk i det sørlige Kina, i vassdraget Long Jiang som under det burmesiske navnet Shweli renner ut i Irrawaddy. Vannkraftverket er plassert i provinsen Yunnan, i fjellene i sørvest mot Myanmar, nordvest for byen Dehong (Luxi). Nedenfor Nongling-demningen føler Longjiang-demningen, og deretter over grensen når elven renner inn i Burma følger den 47 meter høye Shweli-demningen (Shwele 1, 2008).
Ved igangsettelse hadde vannkraftverket en kapasitet på 180 MW. Arbeidet med anlegget startet i 2006. Reservoaret er på 8 km².
Demningen er en betong gravitasjonsdam (RCC) som er 91 meter høy og 280 meter lang. Om lag 80 km lengre nede i elven ligger Longjiang-demningen.
Alexander Rybak
Tidlig karriere
Alexander Rybak har spilt fiolin og piano siden han var fem år gammel, men han valgte etter hvert å konsentrere seg mest om fiolinen. Rybak øvde på fiolin sammen med sin far Igor Rybak helt til han ble tenåring, da begynte han å studere hos professor Isaac Schuldman ved Norges musikkhøgskole. Han spilte i den perioden også for Vivaldi-orkesteret (ledet av hans far) og Barrat Dues Juniororkester.
Perioden 2000–2008
I perioden fra 2000 til 2003 var Rybak elev hos fiolinisten, dirigenten og pedagogen Alf Richard Kraggerud, som ble etterfulgt av studier hos Eileen Siegel, 3. konsertmester i Oslo-filharmonien, og hos Lena Rist-Larsen, fiolinpedagog og norgesmester i trekkspill. Han har også hatt timer og masterklasser med blant andre Piotr Janowski, Ole Bøhn, Henning Kraggerud, Ilya Konovalov, Mauricio Fuks, Detlef Hahn, Geir Inge Lotsberg, Eduard Gratch, Roland Vamos og Harald Aadland.
Sommeren 2002 fikk Rybak et stipend i form av et gratis kurs i Meadowmount School of Music i New York, der han studerte under Stephen Shipps. Der ble han valgt til å gjennomføre en masterclass med Pinchas Zukerman. I perioden 2002–2005 studerte Rybak ved musikklinjen til Rud videregående skole i Bærum.
Alexander Rybak har vært med på flere norske kurs og festivaler, blant andre Valdres Sommersymfoni og den internasjonale Hemsedal-festivalen for dansere og musikere der Rybak deltok som en av musikerne. Han har vært konsertmester ved Halsnøys symfoniprosjekt sommeren 2004 og solist med flere orkestre som Minsk kammerorkester og Kringkastingsorkestret. Han har vært på turné i blant annet Chicago, Spania, Russland og Polen.
Rybak har opptrådt sammen med Arve Tellefsen, Morten Harket, Stephen Ackles og Knutsen & Ludvigsen, ofte sammen med Thomas Stanghelle. Høsten 2005 uroppførte Rybak den unge komponisten Daniel Thornhills fiolinkonsert Musica Avventurosa sammen med orkesteret Ung Symfoni i Korskirken i Bergen.
Talentkonkurranser
Rybak ble slått ut tidlig da han deltok i talentprogrammet Idol på TV 2 i 2005. Men høsten 2006 vant han talentkonkurransen Kjempesjansen på NRK1. Tre år tidligere ble han vraket fra den samme konkurransen fordi NRK og programleder Dan Børge Akerø da vurderte ham som «litt for spe og litt for ung».
Sommeren 2008 ble Rybak kjent på Nordvestlandet, da han som omreisende trubadur på øyene Valderøy, Vigra, Giske og Godøy tilbød seg å spille huskonsert mot mat og overnatting. Det var på Giske låten «Fairytale» ble til sommeren 2008.
I 2008 var Rybak med på barneplaten Magiske kroker & hemmeligheter produsert av Linn Skåber og Jacob Young, med sangen «Vinteren er her». Elisabeth Andreassen inviterte i november samme år med seg Rybak på en turné i 2009 med sanger fra hennes plate Spellemann, med musikk fra både Norge og Sverige med inspirasjon av folketoner.
Melodi Grand Prix 2009
Rybak var en av 21 deltakere i Melodi Grand Prix 2009, og han deltok i delfinale 3 i Grenlandshallen i Skien lørdag 7. februar. Der tok han seg videre til finalen i Oslo Spektrum lørdag 21. februar. Rybak deltok med sin egenkomponerte «Fairytale» akkompagnert av Hallgrim Hansegård, Torkjell Børsheim og Sigbjørn Rua fra dansegruppen «Frikar» samt støttevokalistene Jorunn Hauge og Karianne Kjærnes.
På forhånd var Rybak den store favoritten til å vinne den norske finalen, og han innfridde favorittstempelet. Med nærmere 750 000 stemmer – over 600 000 flere enn Tone Damli Aaberge på andreplass – vant han den klareste seieren i konkurransens historie. «Fairytale» gikk også rett til topps på VG-lista og lå på topp i ti uker – mer enn noen annen norsk Grand Prix-melodi.
Rybak har beskrevet sangen som en kjærlighetssang inspirert av følelser for en tidligere kjæreste. Låten er satt sammen av russisk-inspirerte ompa-rytmer og norsk folkemusikk.
Eurovision Song Contest
Lørdag 16. mai 2009 vant Rybak den internasjonale finalen i Eurovision Song Contest med 387 poeng, noe som var ny poengrekord i konkurransen. Det norske bidraget fikk et poenggjennomsnitt på 9,44 poeng fra hvert land. Det var da den høyeste totalsummen konkurransens historie. 169 poeng skilte Norge fra Islands bidrag på andreplass – en seiersmargin på 78 prosent flere poeng enn annenplassen var største seiersmarginen siden dagens poengsystem ble innført i 1975.
Ganlanba-demningen
Ganlanba-demningen er en demning med vannkraftverk under planlegging i det sentral-vestlige Kina, i vassdraget Mekong. Vannkraftverket blir liggende plassert i provinsen Yunnan. Ved igangsettelse skal vannkraftverket ha en kapasitet på 155 MW.
Alexander Rybak
Eurovision Song Contest
Umiddelbart etter seieren i Eurovision Song Contest innledet Alexander Rybak en norgesturné. Hans konserter på både større og mindre steder i Norge ble utsolgt. Etter dette begynte Rybak på en europaturné sammen med Frikar dansekompani. Rybak holdt konserter i de fleste land i Europa, men flest i Russland, Finland og Sverige.
Kontrovers om Lukasjenko
Rybak ble kritisert av KrFU for at han skulle ha hyllet den belarusiske presidenten Aleksandr Lukasjenko. Russland-kjenneren Bjørn Nistad mente imidlertid at kritikken av Rybak var uberettiget, idet han benektet at Belarus var et diktatur. Rybak har uttalte selv i intervjuer at Lukasjenko «holder gatene rene», og at kun mennesker som har vært i Belarus kan se forskjellen.
Etter Eurovision-seieren
Som følge av europagjennombruddet fikk Rybak tilbud om å opptre i en rekke populære tv-show i flere andre land. Han var særlig ettertraktet i de russiskspråklige landene. Han underholdt under Ukrainas X-factor i 2011 med sin egen sang «Nebesa evropy» – en russisk versjon av «Europe Skies». Høsten 2011 spilte Rybak inn flere sanger for Jaka to melodia på polsk tv.
Våren 2011 var han deltaker i den svenske versjonen av Skal vi danse, Let's Dance, på TV4. Rybak endte på fjerdeplass i konkurransen.
Våren 2012 sto Rybak for pauseunderholdningen i både den danske og den norske finalen av Melodi Grand Prix.
Alexander Rybak har også komponert Eurovision bidrag for artister som har deltatt i nasjonale finaler. I 2013 komponerte Rybak en låt for Melodi Grand Prix kalt «I'm With You» sunget av Annsofi Pettersen, og fikk fjerdeplass i den norske nasjonale finalen. I 2014 komponerte han "Still Here" for Franklin Calleja i Maltas nasjonale finale 2015 som fikk 5.-plass. Han komponerte også en låt for den belarusiske gruppen "Milki" med tittelen "Accent", som fikk 4.-plass i den nasjonale finalen.
Melodi Grand Prix 2018
Våren 2018 vant han Melodi Grand Prix for andre gang, med sangen «That’s How You Write a Song». Rybak fikk dermed representere Norge for andre gang i Eurovision Song Contest 2018 i Lisboa. Der vant han semifinale 2, men endte til slutt som nummer 15 av 26 i finalen. "That's How You Write a Song" er produsert av Knut Bjørnar Asphol.
I Melodi Grand Prix 2020 var Rybak en av låtskriverne av «Over the Sea» fremført av Magnus Bokn. Denne ble uplassert i finalen.
Teater og film
Rybak hadde sin første større rolle som felespilleren i Oslo Nye Teaters oppsetning av musikalen Spelemann på taket i 2007, og ble belønnet med Heddaprisen for sin innsats.
Rybak har vært med i den internasjonale oppsetningen av operamusikalen Some Sunny Night av Thomas Stanghelle, med regi av Daniel Bohr. Oppsetningen hadde forestillinger i Kina, Belgia og USA. Høsten 2009 spilte Rybak selv hovedrollen som Ketil Moe, i en oppsetting i Lillesand som 10-årsmarkering etter Ketil Moes død. Høsten 2010 skulle Rybak spilt den samme rollen på oppsettinger i Beijing og Wuhan i Kina. Kineserne avlyste imidlertid arrangementet som en reaksjon på fredspristildelingen 2010 til Liu Xiaobo.
Rybak fikk rollen som fiolinspilleren Levi i den norske barnefilmen Yohan – Barnevandrer fra 2010. Levi var sønnen til Yussuf (spilt av Morten Harket) og stesønnen til sigøynerkvinnen Lexya (spilt av Aylar Lie).
Elián González-saken
Bakgrunn for striden
Elian ble tatt hånd om av slektninger i Miami som hevdet at den seks år gamle gutten var politisk flyktning og derfor nektet å sende ham tilbake til faren på Cuba. Han ble raskt utnyttet som symbol på kampen mot Fidel Castro. Blant annet gikk USAs visepresident Al Gore gikk inn for at Kongressen skulle gi gutten fast oppholdstillatelse. Gores standpunkt adskilte seg fra Clinton-administrasjonens. Justisminister Janet Reno gikk inn for at gutten skulle hjem til faren på Cuba. Mange politiske kommentatorer mente at det ville være et alvorlig slag mot Gores presidentsjanser i Florida hvis Elian ble sendt tilbake til Cuba.
Confit de canard
Confit de canard (konfitert and) er en matspesialitet fra det sørvestre Frankrike, mer spesifikt Gascogne, Périgord, Quercy og Languedoc. Det dreier seg om lår eller vinger av and som er tillaget ved confitering.
Elián González-saken
Bakgrunn for striden
Til eksilkubanernes store frustrasjon bestemte innvandringsmyndighetene 5. januar 2000 at faren, Juan Miguel González, hadde foreldreretten, og at gutten måtte sendes hjem. Etter en lang rettsprosess og langvarige forhandlinger nektet grandonkelen Lázaro González å utlevere ham, og Elian ble til slutt hentet av amerikansk politi i en dramatisk kommandoaksjon. Eksilmiljøet i USA reagerte med voldsomme gateprotester, mens Elian ble gjenforent med sin far, som var kommet til Washington fra Cuba for å hente ham. Det varte likevel enda noen måneder før USAs høyesterett bestemte at slektningene i USA ikke hadde rett til å søke asyl på guttens vegne og at bare faren kan ta beslutninger på vegne av gutten. Dermed kunne far og sønn reise tilbake til Cuba.
NRK Aktivum
NRK Aktivum AS ble opprettet som et heleid datterselskap av Norsk rikskringkasting i 1997 for å ta hånd om NRKs forretningsmessige virksomhet. Selskapet er lokalisert på NRKs lokaler på Marienlyst.
NRK Aktivum skal skape inntekter ved å utvikle og distribuere rettigheter, produkter og tjenester med merkevaren NRK. Selskapet har en portefølje av inntektsbringende aktiviteter med tilknytning til NRKs redaksjonelle virksomhet.
NRK Butikken ble lagt ned den 1. februar 2021, men NRK skal fortsette med salg av produkter basert på kjente og kjære NRK-konsepter for både barn og voksne. Produktene blir heller å finne i diverse faghandler og produsentenes egne hjemmesider. Noen av stedene du kan finne NRK produkter er:
Selskapet er ansvarlig for salg av sponsorplakater på NRKs TV-kanaler.
Elián González-saken
Etter striden
Janet Reno, som var generaladvokat og som hadde gitt ordre om å gripe gutten med makt mottok en del kritikk for måten gutten ble hentet på.
Alexander Rybak
Teater og film
Rybak hadde stemmen til Hikken i den norske versjonen av animasjonsfilmen Dragetreneren (2011).
Elián González-saken
Etter striden
I 2005 ble Elian intervjuet av 60 Minutes hvor han fortalte at han trivdes og at han betraktet Castro som en venn.
Hendelsen har blitt overført til film flere ganger. Blant annet en dramafilm for TV allerede i 2000 og en dokumentarfilm i 2017.
NRK Aktivum
NRK Aktivum eier 50 prosent av aksjene i RiksTV.
Alexander Rybak
Teater og film
I filmen Mummitrollet – Kometen kommer (2010) hadde Rybak stemmen til Mummitrollet.
NRK Aktivum
Per 15. september 2020 har selskapet 8 ansatte.
Alexander Rybak
Diskografi
Se også : Alexander Rybaks diskografi
Guo Jingjing
Guo Jingjing (født 15. oktober 1981 i Baoding) er en kinesisk stuper, som spesialiserer seg i springbrett 3 meter. Hun har tilsammen fire gull gjennom tre OL, i tillegg til to sølv.
Gameplay
«Gameplay» er måten spillere håndterer et spill, og er et ord som svært ofte blir brukt i sammenheng til videospill. På norsk brukes også «spillmekanismer» eller «spillopplevelse», dog disse kan gi noe forskjellig inntrykk på norsk.
The Mystery of the Leaping Fish
The Mystery of the Leaping Fish er en amerikansk stumfilm fra 1916, regissert av Christy Cabanne og John Emerson.
Gameplay
Oversikt
Da videospillutvikling vokste på 1980-tallet, ble begrepet «gameplay» brukt for det meste angående videospill, men har blitt inklusiv ovenfor andre typer spill siden. Generelt blir «gameplay» brukt rundt hele opplevelsen rundt å spille spill, uten å fokusere på grafikk og lyd. Spillmekanismer, i motsetning, er settene med regler i et spill som er ment til å skape en positiv spillopplevelse. På engelsk, pleier akademiske diskusjoner og utdypende spillere å bruke «game mechanics» (spillmekanismer) for å unngå det utydelige begrepet «gameplay».
The Mystery of the Leaping Fish
Handling
Coke Ennyday, den vitenskapelige detektiven, er vant til å overvinne enhver situasjon med narkotika: enten for å konsumere det selv for å øke energien hans, eller sprøyte det inn i motstanderne sine for å roe dem ned.
Gameplay
Tvetydig definisjon
Begrepet «gameplay» kan være noe uklart å definere og har dermed blitt definert forskjellig hos forskjellige skapere.
The Mystery of the Leaping Fish
Handling
For å hjelpe politiet oppdager han smugler-gods med opium (som han ivrig smaker på) og utpressingen av en mystisk mann som ønsker å gifte seg med en ung kvinne.
Gameplay
Tvetydig definisjon
For eksempel:
Langdalen
Langdalen er et område som ligger på Holleia, vest for tettstedet Ask og vestbredden av Tyrifjorden i Ringerike. Området er kjent for sin bergverksdrift etter nikkel.
Langedalsgruvene
I 1675 ble det oppdaget kobberforekomster (Cu) i et området like ved småbruket Ertelia på Holleia. Den første bergverksdriften i området startet i 1688. På grunnlag av kobberet varte den første driften fram til 1716. I 1789 ble det startet ny drift for framstilling av vitriol og brunrødt fargestoff, senere også kobolt (Co). Malmens innhold av nikkel (Ni) ble først påvist i 1837 og gruvedrift i større skala ble så startet i 1849 av Ringerikes Nikkelverk (1848–1920). Driften varte med noen hvileperioder fram til 1920, da selskapet gikk konkurs. På det dypeste når gruva ned til 270 meter under bakkenivået.
Langdalen gruver ligger på Holleia, vest for tettstedet Ask. Totalproduksjonen var omkring 250 000 tonn brutto, hvorav 2,5-3,5% var nikkel.
Rabah Saâdane
Rabah Saâdane (født 3. mai 1946 i Batna) er en algerisk fotballtrener og tidligere spiller. Han er nå inne i sin femte periode som landslagssjef for.
Han var med i trenerteamet til Algerie under fotball-VM 1982 og han var trener for dem under fotball-VM 1986. Algerie er også kvalifisert for fotball-VM 2010.
Clayton State University
Clayton State University er et delstat-eid universitet i Morrow i delstaten  Georgia, USA. Det ble grunnlagt i 1969.
Ved Clayton var det 6 081 studenter og 353 vitenskapelig ansatte i 2006. Samme år var skolepengene US$ 3 688 for alle studenter som er folkeregistrert i delstaten. Studiene gis opp til bachelornivå.
Michal Lasko
Michal Lasko (født 11. mars 1981) er en italiensk volleyballspiller. Han representerte landet sitt under Sommer-OL 2012 i London, der han tok bronse med det italienske landslaget.
Hillestad kirke
Hillestad kirke er en langkirke fra 1724 i Holmestrand kommune, Vestfold fylke. Byggverket er i tømmer og har 150 plasser.
Kirkens gravminner er registrert av DIS-Norge.
1043
Begivenheter
Magnus den gode brente ned Jomsborg.
Liste over ordførere i Stjørdal
Listen over ordførere i Stjørdal omfatter alle ordførere i Stjørdal kommune i Trøndelag siden innføringen av formannskapslovene av 1837. I løpet av denne perioden har prestegjeldene og sognene i distriktet vært utskilt som egne kommuner. I 1962 ble tre kommuner slått sammen til dagens Stjørdal kommune, mens Meråker bestod som egen kommune.
Historie
Formannskapslovene av 1837 bestemte at hvert prestegjeld skulle ha et formannskap med tre til ni formenn, og tre ganger så mange i herredsstyret. Valgene ble organisert for hvert sogn. Ordføreren skulle velges av formannskapet for 2 år. Fra 1879 ble ordføreren valgt av det samlede herredsstyret, og i 1896 ble ordførerens funksjonstid forlenget til 3 år. Med kommuneloven av 1995 tiltrer ikke ordføreren lenger ved årsskiftet etter valget, men samme høst. Det ble ikke lenger avholdt nytt ordførervalg halvveis i valgperioden. Stjørdal kommune styres fortsatt etter formannskapsmodellen, hvilket betyr at kommunestyret velger ordfører og formannskap.
Bøndene var i flertall allerede i det første formannskapet som ble valgt i Stjørdal. De første ordførerne tilhørte imidlertid en bygdeelite med administrativ erfaring – prester, proprietærer, handelsmenn og høyere tjenestemenn ved kobberverket i Meråker. Etter herredsdelingen i 1850 fortsatte dette en del lengre i Øvre Stjørdal, som ikke utviklet partipolitiske skillelinjer like tidlig som Nedre Stjørdal. Stjørdal ble preget av grundtvigianismen og folkehøyskolebevegelsen, som stod sterkt blant bøndene og lærerne. I Nedre Stjørdal kom ordførervervet til å veksle mellom moderate og radikale fraksjoner innen Venstre, og partiet fortsatte å dominere i Stjørdal herred (Værnes sogn) etter herredsdelingen i 1902. Høyre stod sterkere i Stjørdal enn i amtet/fylket sett under ett, og hadde ordførerne i Skatval, Lånke og Hegra herreder store deler av tiden fra 1902 til 1920. I 1920 ble Bondepartiet, nå Senterpartiet, dannet. Stjørdal har vært blant bastionene for partiet siden da. Venstre hadde også en forholdsvis sterk stilling i Stjørdal til og med 1980-årene. Arbeiderpartiet fikk ikke sin første ordfører i Stjørdal før etter den andre verdenskrig, men bekledde både ordfører- og varaordførervervene i den sammenslåtte Stjørdal kommune i 1980- og 1990-årene. Siden 1999 har Senterpartiet og Høyre hatt ordfører- og varaordførervervet i Stjørdal.
Mange ordførere i Stjørdal på 1800- og 1900-tallet har tilhørt bondeslekter med flere generasjoner i kommunalt styre. Generelt kunne det kommunale styret på bygdene i Trøndelag være «dominert av visse slekter, og de føringene de hadde lagt, var tunge og nærmest uanfektelige. De som vokste opp i slike slekter, ble sosialisert til lederskap, noe som også innebar at de hadde en arv å løfte, kombinert av ærbødighet og respekt for sine forgjengere». I løpet av 1900-tallet bidrog en mer variert næringsstruktur, undervisning, skolering i organisasjonslivet til at nye grupper kunne hevde seg i kommunepolitikken.
Flere ordførere i Stjørdal har blitt stortingsrepresentanter; Lars Soelberg, Bernhard Øverland, Johan Peter Trøite og Johan A. Vikan. Jon Leirfall var allerede stortingsmann, men lot seg velge til ordfører i Hegra i et forsøk på å forhindre sammenslåing med Stjørdal. Sivert Andreas Fergstad var stortingsmann før han kom til Stjørdal. En rekke andre har vært varamenn. Håvard Alstadheim var statssekretær og leder i Venstre. Mange ordførere har også vært valgmenn ved stortingsvalg, og noen også stortingskandidater. Karl Eidsvik, Peder J. Arnstad, Johan A. Vikan og Alf Daniel Moen har vært fylkesordførere eller fylkesrådsledere.
Ordførere i Stjørdal 1838–1849
I 1850 ble formannskapsdistriktet delt i Øvre og Nedre Stjørdalen herreder.
Ordførere i Øvre Stjørdal 1850–1873
Øvre Stjørdal ble opprettet som eget prestegjeld og formannskapsdistrikt (herred) ved delingen av Stjørdal i 1850.
Ordførere i Nedre Stjørdal 1850–1901
Nedre Stjørdal ble opprettet som eget prestegjeld og formannskapsdistrikt (herred) ved delingen av Stjørdal i 1850.
Ordførere i Stjørdal 1902–1961
Stjørdal (Værnes sogn) ble opprettet som eget herred ved delingen av Nedre Stjørdal i 1902.
Herredet fikk navnet «Stjørdalen», etter ønske fra et flertall i sognestyret, til tross for departementets anbefaling om samsvar mellom herredsnavn og sognenavn. I 1917 ble herredsnavnet endret til ubestemt form, «Stjørdal», ved kongelig resolusjon. Herredsstyret protesterte mot endringen, men fikk ikke gehør.
Stjørdalshalsen hadde vært egen brann- og bygningskommune siden 1875, og beholdt denne administrative statusen, ettersom Stjørdal ikke ble en bykommune. Bygningskommunestyret behandlet mest tekniske saker, som vann og kloakk, gater, veier, brannvern og feiing. Brann- og bygningskommunen opphørte i 1956 og ble et bygningsdistrikt etter daværende bygningslov, men underlagt reguleringen i resten av kommunen.
Ordførere i Skatval 1902–1961
Skatval ble opprettet som eget herred ved delingen av Nedre Stjørdal i 1902.
Ordførere i Stjørdal etter 1962
I 1962 ble Stjørdal, Skatval, Lånke og Hegra kommuner slått sammen til den nye Stjørdal kommune.
Carl Peter Parelius Essendrop
Carl Peter Parelius Essendrop (født 6. juni 1818 i Christiania, død 18. oktober 1893 i Kristiania) var statsråd og sjef for Kirke- og utdanningsdepartementet i tiden 1872–1874, samt biskop i Tromsø stift i tiden 1861−1867 og i Kristiania stift 1875–1893. Som departementssjef og biskop vandt han navn for praktisk administrativ dyktighet.
Bakgrunn
Carl Peter Parelius Essendrop var sønn av Peter Essendrop (1776-1819) og Martha Marie Søborg (1784-1861). Faren døde da Essendrop var halvannet år, men moren klarte å forsørge de fem barna ved å drive handelsvirksomhet fra Tollbugata i Christiania. Hun eksporterte blant annet ansjos til Tyskland. Hun fikk også gitt sønnene utdannelse.Carl Peter var bror av domprosten i Nidaros og politikeren Bernhard Ludvig Essendrop som ble stortingspresident.
Prest
C.P.P. Essendrop ble cand.theol. i 1839. Han var fra 1842 lærer (adjunkt) ved Trondheim katedralskole. I 1849 ble han sokneprest i Klæbu og bestyrer av lærerseminaret samme sted.
Biskop av Tromsø
Han var biskop i Tromsø Stift fra 1861 til 1867, og stiftsprost i Kristiania fra 1868. Fra 1. juli 1872 til 24. oktober 1874 var han statsråd i kirkedepartementet.
Biskop av Kristiania
Han var biskop i Kristiania fra 1. januar 1875 til sin død 18. oktober 1893.
Han var også stortingsrepresentant for Kristiania, Hønefos og Kongsvinger fra 1877 til 1879, men kom imidlertid ikke i Stortinget til å innta noen ledende stilling.
Essendrop ble regnet som en begavet taler, og hans homiliebok «Prædikener til alle AaretsSøn- og Helligdage» fra 1873 fikk stor utbredelse. Han utgav også «Til Kristiania Stifts Præster fra Stiftets Biskop» (1883), og «Taler ved Kirkeindvielser samt Bispe- og Prestevielser» (1893).
Ved Københavns Universitets 400-årsjubileum i 1879 ble Essendrop kreert til æresdoktor i teologi.
Essendrop er gravlagt på Vår Frelsers gravlund i Oslo.
Essendrops gate på Majorstua i Oslo ble oppkalt etter ham i 1914. Essendrops gate i Trondheim er for øvrig oppkalt etter broren, Bernhard Ludvig.
Philadelphia-eksperimentet (film)
Philadelphia-eksperimentet (originaltittel: The Philadelphia Experiment) er en amerikansk science fiction- og eventyrfilm fra 1984 regissert av Stewart Raffill. Filmen handler om et eksperiment som foregår ombord på et amerikansk krigsskip i 1943. Eksperimentet går løpsk og tar livet av flere soldater, mens to stykker blir sendt inn i en tidsstorm og forflyttet til året 1984. Den ene av dem dør senere av skadene, mens den andre virker uskadd. Han får senere hjelp av en ung kvinne til å finne ut av hva som har skjedd. Hovedrollene spilles av Michael Paré og Nancy Allen.
Filmen er basert på boka The Philadelphia Experiment: Project Invisibility, skrevet av Charles Berlitz og William L. Moore. Denne er inspirert av en amerikansk myte fra 1940-tallet.
Filmens soundtrack inkluderer Manfred Manns sang "The Runner".
Handling
Handlingen starter på en marinebase utenfor Philadelphia, i 1943. Marinesoldatene David og Jimmy befinner seg ombord på krigsskipet USS Eldrige, som skal gjennom et hemmelig eksperiment basert på teorier utviklet av Albert Einstein. Målet med eksperimentet er å gjøre skipet usynlig for radar. Forsøket lykkes over all forventning og skipet forsvinner fra radarskjermene. Men samtidig går noe alvorlig galt, for ikke bare forsvinner båten fra radarskjermene, men også for det blotte øye. David og Jimmy velger å kaste seg over bord, og faller samtidig gjennom et tidshull som fører dem til året 1984. Etter en rekke episoder i en tid som er dem fremmed oppdager de at forskere i 1984 jobber med et lignende eksperiment, og at eksperimentene i 1943 og 1984 på ett eller annet vis har kommet i kontakt med hverandre og lagd et tidshull. Hullet forårsaker også et enormt uvær i 1984 der stadig flere gjenstander ser ut til å blir sugd inn. De to blir etterhvert forfulgt av personer som er involvert i eksperimentet, men klarer å komme seg unna ved å kidnappe unge Allison og låne bilen hennes. Jimmy sliter imidlertid med konsekvenser av strålingen, og må på sykehus, hvor han plutselig forsvinner foran øynene på legene. David, på sin side, ønsker å finne ut hva som har skjedd og forsøker å spore opp folk som vet om eksperimentet. Samtidig leter bakmennene for det nye eksperimentet etter ham, fordi de tror han er den eneste som kan redde verden fra tilintetgjørelse.
Økonomi og popularitet
Philadelphia-eksperimentet ble ingen stor publikumssuksess i USA hvor den kun innbragte $8,1 millioner.
Produksjonskostnadene var på rundt $21 millioner.
Filmanmelderne
Filmen fikk blandet mottakelse, noe som gjenspeiles i at den har oppnådd 50 % på Rotten Tomatoes. Den amerikanske filmkritikeren Leonard Maltin har gitt den 2,5 av 4 stjerner.
Priser
Den vant prisen for beste film ved den italienske Fantafestival i 1985. Det kan nevnes at Nancy Allen ble nominert til en Saturn Award i klassen beste kvinnelige hovedrolle.
Annet
Rent tematisk har den flere likheter filmen USS Nimitz forsvunnet i Stillehavet, fra 1980.
I rollene
(utvalg)
Naked Hearts
Handling
To familier hadde vært gode naboer i mange år. Maud, broren Howard og Cecil Lane var lekekamerater som barn. Senere mister Cecils far formuen sin på grunn av en rekke dårlige spekulasjoner, og han begår deretter selvmord. Maud blir sendt bort for å gå på skolen. Cecil begynner på en musikalsk utdanning, blir værende hjemme og som voksen blir han landsbyens musikk-lærer. Etter flere år kommer Maud endelig hjem, og kort tid senere kommer broren Howard sammen med en av hans kamerater - Lord Lovelace - som straks blir romantisk interessert i Maud.
Men Cecil og Maud blir også forelsket i hverandre igjen. Mot hennes vilje samtykker Maud til å gå med på en forlovelse med Lord Lovelace. Kvelden før forlovelsesfesten planlegger Maud og Cecil å stikke av fra alt sammen, men arrangementene deres blir snart oppdaget og forpurret. En duell mellom Cecil og Howard utvikler seg, og Maud kan høre skuddene som blir avfyrt mellom dem.
Svein Lorentzen
Svein Lorentzen (født 30. mars 1945 i Namsos) er en norsk pedagog og utdanningshistoriker. Han er professor emeritus fagdidaktikk ved NTNU.
Han forsvarte dr. philos.-graden i 1986 på en avhandling om Ungdomsskolens samfunnsfag i historisk og komparativt perspektiv. Han ble utnevnt professor i fagdidaktikk i 1991. Han var leder for NTNUs program for lærerutdanning fra 1996 til 2001 og var medlem av rektors ledergruppe samme periode. Han var styremedlem ved NTNU fra 2005 til 2009 og medlem av flere programstyrer i Norges forskningsråd.
I 2005 utga han boka ''Ja, vi elsker. Skolebøkene som nasjonsbyggere 1814–2000''. Den analyserte hvordan skolens lærebøker har vært med på å forme nordmenns nasjonale selvbilde siste 200 år, og utviklingen fra lærebøkene som redskap til å innprente nasjonale holdninger, til et mer reflekterende syn på nasjonal identitet siste tiår.
Stjørdal kommunestyre 2003–2007
Stjørdal kommunestyre 2003–2007 bestod av 51 medlemmer. Johan Arnt Elverum (Sp) var ordfører, og Einar Fløttum (H) var varaordfører. En borgerlig sammenslutning bestående av Senterpartiet, Høyre, Kristelig Folkeparti, Venstre og Fremskrittspartiet hadde flertall.
Zhikong-demningen
Zhikong-demningen er en demning med vannkraftverk i det vestlige Kina, i vassdraget Lhasa (Kyi Chu), en sideelv til Yarlung Tsangpo. Vannkraftverket ligger sør i provinsen Tibet. Ved igangsettelse hadde vannkraftverket en kapasitet på 100 MW.
Chen Ruolin
Chen Ruolin (født 12. desember 1992 i Nantong i Jiangsu i Folkerepublikken Kina) er en kinesisk stuper, som spesialiserer seg i tårnstup 10 meter. Hun representerte Kina under Sommer-OL 2008, der hun ble dobbelt olympisk mester. Hun tok gull under Sommer-OL 2016.
Rosamund Musgrave
Rosamund Musgrave (født 28. oktober 1986) er en britisk langrennsløper. Hun representerte landet sitt under Vinter-OL 2014 i Sotsji, der hennes beste resultat var nummer 42 på sprinten. Hun er langrennsløperen Andrew Musgraves søster.
Rossö
Rossö er en liten øy som ligger cirka 10 km sør om Strömstad. Øya har ett par hundre fastboende, grunnskole med årskurs 1–6, en førskole og også en liten landhandel. På sommeren er aktiviteten størst, da de mange sommerhyttene og campingen befolkes. Rossö har en broforbindelse til fastlandet.
Kyzyl
Kyzyl ligger der hvor elvene Bolsjoj Jenisej (Store Jenisej) og Malyj Jenisej (Lille Jenisej) løper sammen og danner Verkhnyj Jenisej (Øvre Jenisej). Kyzyl hevder å ligge nøyaktig i Asias geografiske senter. Påstanden er omtvistet, men det er reist et monument merket «Asias senter» på engelsk, russisk og tuvisk.
Mesteparten av bebyggelsen ligger sør for elva og følger elvebredden, med den tetteste bebyggelsen sentrert like nedenfor der hvor de to Jenisej-grenene møtes.
Byen er forvaltningsby for Republikken Tuva, og er republikkens økonomiske og politiske sentrum. Byens industri omfatter teglverk, sagbruk, møbelfabrikker og næringsmiddelindustri, foruten en betydelig transportvirksomhet.
Kyzyl lufthavn ligger 6 km sørvest for byens sentrum.
Ironi
Ironi er en tilsiktet gjennomskuelig, uoppriktig språklig ytring. Som virkemiddel i muntlig kommunikasjon brukes «ironi» som et bevisst uttrykk for flertydighet, for eksempel ved at man sier én ting, men mener noe annet, ofte det motsatte. Ironi kan uttrykkes både i skrift og i tale, og kan oppleves som en uskyldig spøk, men også som spottende hån.